Istvan Kovacs, delegat la un meci din play-off-ul Euro 2024
Veste bună primită de arbitrajul românesc.
Arbitrul român Istvan Kovacs va oficia de la centru partida Ţara Galilor - Finlanda, una dintre semifinalele play-off-ului EURO 2024, a anunţat, marţi, Federaţia Română de Fotbal.
Kovacs va arbitra în play-off-ul Euro 2024
Kovacs va fi ajutat de asistenţii Vasile Marinescu şi Ovidiu Artene, iar al patrulea oficial va fi germanul Tobias Stieler. În camera VAR se vor afla Marco Fritz, din Germania, şi Cătălin Popa.
Partida Ţara Galilor - Finlanda se va juca joi, 21 martie, de la 21:45, la Cardiff. Învingătoarea din acest meci va juca finala play-off-ului, în 26 martie, împotriva selecţionatei care se va impune în duelul Polonia - Estonia.
Urmăriți SPORT.RO și pe Google News